สวัสดีค่ะ เมื่อปลายเดือน พฤษภาคม หนูเป็นเชื้อราในช่องคลอดและตกขาว แต่เหมือนวันที่ 3 มิถุนายน 2562 ประจำเดือนหนูมาปกติค่ะ เป็นอยู่ 5-7 วันปกติค่ะ อาการก่อนหน้าก็หายไปด้วย แต่วันที่ 13 หนูไปยกของหนักเป็นเวลานาน บางวันก็ช่วยที่บ้านยกของค่ะ พอมาวันที่ 19 หนูเหมือนมีประจำเดือนอีก แต่ครั้งนี้มาแปลกค่ะ มาแบบน้อยมากๆ เลือดสีจะส้มๆไม่ออกเป็นสีแดงเท่าไร มาแค่เปื้อนกางเกงชั้นในเท่านั้น บางทีก็จะออกมาเป็นก้อนเล็กๆ บางทีก็เป็นน้ำเลือดจางๆ จนวันนี้วันที่ 25 แล้วยังไม่หายเลยค่ะ ส่วนตัวตอนนี้นะคะ หนูเครียดนิดหน่อย เนื่องด้วยใกล้สอบด้วย ไม่รู้ว่ามีผลอะไรรึป่าว
สวัสดีค่ะ ในกรณีนี้อาจจะเรียกว่าเป็นเลือดออกผิดปกติทางช่องคลอด เพราะมาไม่ตรงตามรอบเดือน ซึ่งอาจเกิดได้จาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากยาคุมฉุกเฉิน-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบหากมีช่องคลอดติดเชื้อนำมาก่อนหน้านี้ อาจเป็นสาเหตุของเลือดออกผิดปกติได้เช่นกันแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปความเครียดและความกังวลอาจเป็นสาเหตุรองๆที่ทำให้มีเลือดออกผิดปกติทางช่องคลอดได้บ้าง แต่พบได้น้อยมาก ควรตัดสาเหตุทางนรีเวชออกไปให้หมดก่อนค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง และใช้ยารักษาเชื้อราในช่องคลอดตามที่แพทย์สั่ง